PAGE  
2

[image: image1.png]


ŠAKIŲ RAJONO SAVIVALDYBĖS TARYBA

SPRENDIMAS

DĖL NEGYVENAMOSIOS PATALPOS, ESANČIOS KRIŪKŲ SENIŪNIJOJE, JOGINIŠKIŲ KAIME, MOKYKLOS G. 2,  PERDAVIMO LAIKINAI NEATLYGINTINAI VALDYTI IR NAUDOTIS ASOCIACIJAI KRIŪKŲ BENDRUOMENĖS CENTRUI

2013 m. kovo 28 d. Nr. T-114
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 13 straipsnio 1 dalies 4 punktu, rajono savivaldybės tarybos 2005 m. gruodžio 22 d. sprendimu Nr. T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į asociacijos Kriūkų bendruomenės centro 2013 m. vasario 28 d. prašymą Nr. 6, nusprendžia:

1.
Perduoti asociacijai Kriūkų bendruomenės centrui laikinai neatlygintinai valdyti ir naudotis pagal panaudos sutartį dvidešimčiai metų rajono savivaldybei nuosavybės teise priklausančią ir šiuo metu Šakių rajono Kriūkų vidurinės mokyklos patikėjimo teise valdomą 55,56 kv. m ploto negyvenamąją patalpą, esančią Kriūkų seniūnijoje, Joginiškių kaime, Mokyklos g. 2 (Nekilnojamojo daikto kadastrinių matavimų byloje Nr. 84/4821 pastato šifras - 1C2/p, patalpos indeksas – 1-52, unikalus pastato Nr. 8495-8008-4010), leidžiant naudotis bendro naudojimo patalpomis, kurių indeksai 1-23, 1-24, 1-37, 1-65, asociacijos Kriūkų bendruomenės centro įstatuose šiuo metu numatytoms funkcijoms vykdyti. 



2.
Įgalioti Šakių rajono Kriūkų vidurinės mokyklos direktorę sudaryti ir pasirašyti perduodamų negyvenamųjų patalpų panaudos sutartį bei perdavimo -  priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr. T-359 patvirtintas sutarties ir perdavimo-priėmimo akto formas.

Savivaldybės mero pavaduotoja,

pavaduojanti savivaldybės merą





Rima Rauktienė 






D:\dokumentai\2013\Sprendimai\0328\3sp45.doc
D:\dokumentai\2013\Sprendimai\0328\3sp45.doc

